pythainlp/thai-wiki-dataset-v4 huggingface dataset:
เอเอฟซีแชมเปียนส์ลีกอีลิท 2024–25 รอบแพ้คัดออก

เอเอฟซีแชมเปียนส์ลีกอีลิท 2024–25 รอบแพ้คัดออก จะเริ่มต้นในวันที่ 3 มีนาคม กับรอบ 16 ทีมสุดท้ายและจบลงในวันที่ 4 พฤษภาคม ค.ศ. 2025, กับ รอบชิงชนะเลิศ ที่จะตัดสินหาทีมชนะเลิศของ เอเอฟซีแชมเปียนส์ลีกอีลิท 2024–25. ทั้งหมด 16 ทีมเข้าร่วมในรอบแพ้คัดออก.
ทีมที่ผ่านเข้ารอบ.
ทีมที่จบแปดอันดับแรกในรอบลีกจากแต่ละภูมิภาคจะผ่านเข้าสู่รอบ 16 ทีมสุดท้าย
<templatestyles src="Col-begin/styles.css"/>
รูปแบบ.
<section begin=Format />
การแข่งขันในรอบแพ้คัดออกจะประกอบด้วย 16 ทีม แต่ละทีมจะพบกับทีมจากภูมิภาคเดียวกัน ในการแข่งขันสองนัดแบบเหย้าและเยือน ตั้งแต่รอบก่อนรองชนะเลิศจะแข่งขันแบบนัดเดียว และจับคู่ทีมข้ามภูมิภาค เวลาพิเศษ และการดวลลูกโทษจะถูกใช้เพื่อตัดสินผู้ชนะในกรณีที่จำเป็น (ข้อบังคับมาตรา 10) การแข่งขันในรอบก่อนรองชนะเลิศ รอบรองชนะเลิศ และนัดชิงชนะเลิศ จะถูกตัดสินโดยการจับฉลากเพียงครั้งเดียว<section end=Format />
ตารางการแข่งขัน.
ตารางการแข่งขันของรอบแพ้คัดออกมีดังนี้.
สายการแข่งขัน.
<section begin=KSBracket /><section end=KSBracket />
รอบ 16 ทีมสุดท้าย.
สรุปผลการแข่งขัน.
<section begin=R16 />
เลกแรกจะลงเล่นในวันที่ 3–5 มีนาคม, และเลกที่สองจะลงเล่นในวันที่ 10–12 มีนาคม ค.ศ. 2025.
<section end=R16 />
โซนตะวันตก.
"รวมผลสองนัด อัล-ฮิลาล ชนะ 4-1."
"รวมผลสองนัด อัล-อะห์ลี ชนะ 5-1."
"รวมผลสองนัด อันนัศร์ ชนะ 3–0."
"รวมผลสองนัด อัส-ซัดด์ ชนะ 4–2."
โซนตะวันออก.
"รวมผลสองนัด โยโกฮามะ เอ็ฟ มารินอส ชนะ 5–1." 
"รวมผลสองนัด คาวาซากิ ฟรอนตาเล ชนะ 4–1."
"รวมผลสองนัด บุรีรัมย์ ยูไนเต็ด ชนะ 1–0." 
"รวมผลสองนัด ควังจู เอฟซี ชนะ 3–2."
รอบสุดท้าย.
สี่ทีมจากภูมิภาคตะวันตก และสี่ทีมจากภูมิภาคตะวันออกที่ชนะในรอบ 16 ทีมสุดท้าย จะเข้าสู่รอบสุดท้าย ซึ่งจะจัดขึ้นในสถานที่กลางในซาอุดีอาระเบีย ตั้งแต่วันที่ 25 เมษายนถึง 3 พฤษภาคม ค.ศ. 2025 กำหนดการจับสลากรอบสุดท้าย (ตั้งแต่รอบก่อนรองชนะเลิศเป็นต้นไป) 
กำหนดการจับสลากรอบก่อนรองชนะเลิศคือวันที่ 17 มีนาคม ค.ศ. 2025 โดยในรอบก่อนรองชนะเลิศแต่ละรอบจะต้องประกอบด้วยทีมจากภูมิภาคตะวันตกพบกับทีมจากภูมิภาคตะวันออก ทีมที่ดีที่สุดจากภูมิภาคตะวันตก (อัลฮิลาล) และทีมที่ดีที่สุดจากภูมิภาคตะวันออก (โยโกฮามะ เอ็ฟ มารินอส) จากในผลการแข่งขันในรอบลีก จะถูกจัดตำแหน่งไว้คนละฝั่งของสายการแข่งขัน (ทีมที่มีผลงานดีกว่าจะเล่นในรอบก่อนรองชนะเลิศ 1 ส่วนอีกทีมจะเล่นในรอบก่อนรองชนะเลิศ 3) การจับฉลากจะกำหนดตำแหน่งของอีก 6 ทีมที่เหลือ การจับคู่ของรอบรองชนะเลิศและรอบชิงชนะเลิศจะถูกกำหนดไว้ล่วงหน้า
เวลาทั้งหมดเป็นเวลาท้องถิ่น 
สถานที่.
การแข่งขันจะจัดขึ้นที่สนามกีฬาสองแห่งในเมืองญิดดะฮ์
รอบก่อนรองชนะเลิศ.
สรุปผลการแข่งขัน.
<section begin=QF />
รอบก่อนรองชนะเลิศจะแข่งขันระหว่างวันที่ 25 ถึง 27 เมษายน ค.ศ. 2025
<section end=QF />
การแข่งขัน.
<section end=QF />
รอบรองชนะเลิศ.
สรุปผลการแข่งขัน.
<section begin=SF />
รอบรองชนะเลิศจะแข่งขันระหว่างวันที่ 29 ถึง 30 เมษายน ค.ศ. 2025
<section end=SF />
การแข่งขัน.
<section begin=SF-1 />
<section end=SF-1 />
<section begin=SF-2 />
<section end=SF-2 />
นัดชิงชนะเลิศ.
<section begin=F />
นัดชิงชนะเลิศจัดแข่งขันในวันที่ 3 พฤษภาคม ค.ศ. 2025 ณ คิงอับดุลลอห์สปอร์ตซิตี ในญิดดะฮ์
<section end=F />
หมายเหตุ.
<templatestyles src="Reflist/styles.css" />
ผลงานเพลงของลิซ่า (แร็ปเปอร์)

ลิซ่า แร็ปเปอร์และนักร้องชาวไทย ออกสตูดิโออัลบั้มมาแล้วหนึ่งอัลบั้ม ซิงเกิลอัลบั้มหนึ่งอัลบั้ม และซิงเกิลอีกเก้าซิงเกิล ลิซ่าเริ่มต้นอาชีพทางดนตรีเมื่อเดือนสิงหาคม 2559 ในฐานะสมาชิกของเกิร์ลกรุปเกาหลีใต้ แบล็กพิงก์ ณ เดือนกุมภาพันธ์ 2568 วงออกสตูดิโออัลบั้มมาแล้วสองอัลบั้ม อีพีสามอัลบั้ม และซิงเกิลอีกสิบสองซิงเกิล ลิซ่าเปิดตัวเป็นศิลปินเดี่ยวกับซิงเกิลอัลบั้มชื่อ "ลลิษา" ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์ในปี 2564 อัลบั้มดังกล่าวเปิดตัวที่อันดับหนึ่งบนเซอร์เคิลอัลบั้มชาร์ตในเกาหลีใต้ และได้รับการรับรองระดับทองคำขาวสามครั้งด้วยยอดขายที่มากกว่า 750,000 ชุด ซิงเกิลนำของอัลบั้มในชื่อเดียวกันขึ้นอันดับที่สองบน"บิลบอร์ด" โกลบอล 200 และในสิงคโปร์ รวมถึงอยู่อันดับที่หนึ่งในมาเลเซีย ซิงเกิลที่สองของอัลบั้ม "มันนี" ก็ประสบความสำเร็จเชิงพาณิชย์เช่นเดียวกัน โดยขึ้นสูงสุดอันดับที่หนึ่งในมาเลเซีย อันดับที่สองในสิงคโปร์ และอันดับที่สิบบน"บิลบอร์ด" โกลบอล 200 และยังได้รับการรับรองจากนานาชาติอีกหลายรายการ เช่น ระดับเพชรในบราซิล ระดับเงินในสหราชอาณาจักร และระดับทองคำในฝรั่งเศส อิตาลี โปแลนด์ โปรตุเกส และสเปน
ในปี 2567 ลิซ่าออกเพลง "ร็อกสตาร์" ผ่านบริษัทที่เธอก่อตั้งขึ้นเองในชื่อแอลลาวด์ร่วมมือกับอาร์ซีเอเรเคิดส์ โดยเป็นซิงเกิลนำจากสตูดิโออัลบั้มชุดแรกของเธอ "ออลเทอร์อีโก" (2568) เพลงดังกล่าวกลายเป็นซิงเกิลแรกของเธอที่ขึ้นอันดับหนึ่งบน"บิลบอร์ด" โกลบอลคลูชันยูเอส และขึ้นสูงสุดอันดับที่สี่บน"บิลบอร์ด" โกลบอล 200 และอยู่ห้าอันดับแรกในฮ่องกง มาเลเซีย ไต้หวัน สิงคโปร์ และอินโดนีเซีย ซิงเกิลถัดมา "นิววูแมน" ร้องรับเชิญโดยนักร้องชาวสเปน โรซาลิอา ติดสิบอันดับแรกในมาเลเซีย ไต้หวัน และสิงคโปร์ อันดับที่สิบสองในสเปน และอันดับที่สิบห้าบน"บิลบอร์ด" โกลบอล 200 ส่วนซิงเกิลที่สามของอัลบั้ม "มูนลิตฟลอร์" ติดสิบอันดับแรกในมาเลเซีย ไต้หวัน และสิงคโปร์
ปูน มิตรภักดี

ปูน มิตรภักดี (เกิด 4 ธันวาคม พ.ศ. 2542) เป็นนักแสดงชายชาวไทย ปัจจุบันสังกัด จีเอ็มเอ็มทีวี
ประวัติ.
ปูน มิตรภักดี มีชื่อเล่นว่า ปูน เกิดวันที่ 4 ธันวาคม พ.ศ. 2542 สำเร็จการศึกษา มหาวิทยาลัยธรรมศาสตร์ คณะวารสารศาสตร์และสื่อสารมวลชน สาขาวิชาวิทยุและโทรทัศน์
เข้าสู่วงการบันเทิง.
ปูนเข้าสู่วงการบันเทิงจากการถ่ายมิวสิกวิดีโอจากคำแนะนำของรุ่นพี่ หลังจากนั้น เขาก็ได้เป็นที่รู้จักในฐานะนักแสดงในซีรีส์เรื่องแรกคือเรื่อง Our Days รักได้ไหมนายไม่ยิ้ม ในปี พ.ศ. 2565
ตาน-ดอคาน

ตาน-ดอคาน ([θàɰ̃dɔ̀ɡàɰ̃]; #เปลี่ยนทาง) เป็นหนึ่งในนะหลวง 37 ตนของพม่า เป็นตัวแทนตามประวัติศาสตร์ของ เยสีหะ ซึ่งเป็นราชทูตหลวงของมังฆ้องที่ 2 อุปราชแห่งตองอู ซึ่งเป็นพระอนุชาของพระเจ้าบุเรงนอง ความความเชื่อ เยสีหะ ติดมาลาเรียเสียชีวิตระหว่างเข้าป่าเพื่อเก็บเกี่ยวดอกไม้ รูปลักษณ์นะของเขาเป็นรูปนั่งบนแท่นดอกบัว มือขวาถือพัด และมือซ้ายวางบนเข่า
สโมสรฟุตบอลราษีไศล ยูไนเต็ด ในฤดูกาล 2566–2567

ฤดูกาล 2566–2567 เป็นฤดูกาลที่ 5 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลที่สองของสโมสรในการแข่งขันระดับลีกอาชีพ
"ข้อมูล ณ วันที่ 24 กุมภาพันธ์ 2567"
"สถิติการลงสนามและการยิงประตูรวมการแข่งขันทุกรายการ"
อันเดรอา คีมี อันโตเนลลี

อันเดรอา คีมี อันโตเนลลี (เกิด 25 สิงหาคม ค.ศ. 2006) เป็นนักแข่งรถชาวอิตาลี ปัจจุบันแข่งรถในการแข่งขันฟอร์มูลาวันให้แก่เมอร์เซเดส
อันโตเนลลีเกิดและเติบโตที่เมืองโบโลญญา โดยเขาเป็นบุตรของนักแข่งรถสปอร์ต มาร์โก อันโตเนลลี อันโตเนลลีมีผลงานในการแข่งรถคาร์ตที่ประสบความสำเร็จ ซึ่งมาถึงจุดสูงสุดของอาชีพด้วยการเป็นแชมป์ในของ ติดต่อกันสองสมัยระหว่างฤดูกาล 2020 และ 2021 หลังจากเลื่อนขึ้นสู่รายการแข่งขันฟอร์มูลาระดับรอง อันโตเนลลีได้รับตำแหน่งแชมป์แรกในรายการ กับเปรมา ก่อนที่จะเป็นแชมป์ในรายการเอดีเอซีฟอร์มูลาโฟร์ ฤดูกาล และฟอร์มูลารีเจียนัลชิงแชมป์ยุโรป ฤดูกาล กับเปรมา เช่นเดียวกับฟอร์มูลารีเจียนัลชิงแชมป์ตะวันออกกลาง ฤดูกาล กับ นอกจากนี้เขายังชนะการแข่งขันของรายการ และได้เหรียญทองที่เอฟไอเอมอเตอร์สปอร์ตเกมส์ 2022 ในฐานะตัวแทนของอิตาลี อันโตเนลลีเข้าแข่งขันเอฟไอเอฟอร์มูลาทู ฤดูกาล โดยเขาชนะมาได้สองการแข่งขัน และจบฤดูกาลแรกของเขาในอันดับที่หก
อันโตเนลลีเป็นสมาชิกเมอร์เซเดสจูเนียร์ทีมตั้งแต่ ค.ศ. 2019 และเซ็นสัญญากับเมอร์เซเดสสำหรับฤดูกาล เพื่อเข้ามาแทนที่ ลูวิส แฮมิลตัน และจับคู่กับ จอร์จ รัสเซลล์ เขากลายเป็นนักขับอายุน้อยที่สุดอันดับที่สามในประวัติศาสตร์ฟอร์มูลาวัน หลังจากเข้าแข่งขันที่เมื่ออายุ 18 ปี อันโตเนลลีสร้างสถิติมากมายในฤดูกาลแรกของเขา และได้อันดับบนโพเดียมครั้งแรกในการแข่งขัน
จากสถิติ ณ อันโตเนลลีมีผลงานด้วยการทำรอบได้เร็วที่สุดครั้ง และมีอันดับบนโพเดียมครั้งในการแข่งขันฟอร์มูลาวัน เขาเซ็นสัญญาอยู่กับเมอร์เซเดสอย่างน้อยจนสิ้นสุดฤดูกาล 2025
หลี่ จงเหริน

หลี่ จงเหริน (13 สิงหาคม ค.ศ. 1890 – 30 มกราคม ค.ศ. 1969) หรือชื่อรอง เต๋อหลิน (Te-lin; #เปลี่ยนทาง) เป็นนายพลชาวจีนและสมาชิกก๊กมินตั๋ง เขาดำรงตำแหน่งรองประธานาธิบดีสาธารณรัฐจีนคนแรกหลังการประกาศใช้รัฐธรรมนูญฉบับ ค.ศ. 1947 ตั้งแต่ ค.ศ. 1948 ถึง ค.ศ. 1954 และรักษาการประธานาธิบดีสาธารณรัฐจีนใน ค.ศ. 1949 ระหว่างสงครามกลางเมืองจีน ในสมัยขุนศึก เขาเป็นขุนศึกที่นำก๊กกว่างซีใหม่และมีส่วนร่วมในการกรีธาทัพขึ้นเหนือต่อต้านรัฐบาลเป่ย์หยาง
หลี่เกิดที่กุ้ยหลิน มณฑลกว่างซี (ปัจจุบันคือเขตปกครองตนเองกว่างซีจ้วง) ต่อมาเมื่ออายุได้ 18 ปี หลี่เข้าร่วมโรงเรียนการทหารประจำมณฑล และรับราชการทหารในเวลาต่อมา หลี่ก้าวหน้าในตำแหน่งอย่างรวดเร็วและกลายเป็นผู้บัญชาการทหารคนสำคัญในกองทัพปฏิวัติแห่งชาติจีน เขาเป็นหนึ่งในผู้นำที่มีส่วนร่วมในการกรีธาทัพขึ้นเหนือของก๊กมินตั๋ง ซึ่งเป็นการรวมชาติจีนให้อยู่ภายใต้การนำของรัฐบาลชาตินิยม ด้วยทักษะทางทหารและความเป็นผู้นํา ทําให้เขาเป็นบุคคลที่มีอํานาจในก๊กมินตั๋ง ซึ่งเขามักจะปะทะกับเจียง ไคเชกเกี่ยวกับกลยุทธ์ทางการเมืองและการทหาร
ในระหว่างสงครามจีน-ญี่ปุ่นครั้งที่สอง (ค.ศ. 1937–1945) หลี่เป็นที่ยอมรับในระดับชาติสำหรับการนำกองทัพจีนให้ได้รับชัยชนะใน Battle of Taierzhuang ที่ดำเนินขึ้นเมื่อ ค.ศ. 1938 ซึ่งเป็นหนึ่งในความพ่ายแพ้ครั้งสำคัญของญี่ปุ่น เขายังคงมีบทบาททางทหารต่าง ๆ ตลอดสงคราม แม้ว่าความสัมพันธ์ของเขากับเจียงจะยังคงตึงเครียดก็ตาม ภายหลังสงครามโลกครั้งที่สอง หลี่ได้รับเลือกเป็นรองประธานาธิบดีใน ค.ศ. 1948 ต่อมาเมื่อสงครามกลางเมืองจีนทวีความรุนแรงขึ้น ส่งผลให้เจียงลาออกในปี 1949 หลี่จึงเข้ารักษาการตำแหน่งประธานาธิบดีชั่วครู่ ในขณะเดียวกัน เขาก็พยายามเจรจาสันติภาพกับพรรคคอมมิวนิสต์จีน อย่างไรก็ตาม ความพยายามเหล่านั้นกลับล้มเหลวและรัฐบาลชาตินิยมก็ล่าถอยไปที่ไต้หวัน
หลังจากลงจากตำแหน่ง หลี่เดินทางลี้ภัยไปยังสหรัฐก่อนที่ในเวลาต่อมาเขาตัดสินใจกลับมาที่จีนแผ่นดินใหญ่ใน ค.ศ. 1965 โดยได้รับการต้อนรับอย่างดีจากรัฐบาลคอมมิวนิสต์ เขาพำนักอยู่ที่กรุงปักกิ่งจนกระทั่งถึงแก่อสัญกรรมใน ค.ศ. 1969
ส่วนต่อประสานรายคำสั่ง

ส่วนต่อประสานรายคำสั่ง  เป็นรูปแบบหนึ่งของการโต้ตอบกับโปรแกรมคอมพิวเตอร์ด้วยการป้อนข้อความเป็นบรรทัด ๆ ซึ่งเรียกว่า บรรทัดคำสั่ง (command line) ส่วนต่อประสานรายคำสั่งเริ่มแพร่หลายในช่วงกลางคริสต์ทศวรรษ 1960 บนเครื่องปลายทางคอมพิวเตอร์ โดยเป็นทางเลือกที่ผู้ใช้สามารถมีปฏิสัมพันธ์โต้ตอบกับระบบได้ และยังเป็นมิตรกับผู้ใช้อีกด้วย แทนการใช้บัตรเจาะรูซึ่งผู้ใช้ไม่สามารถมีปฏิสัมพันธ์โต้ตอบกับระบบได้
ส่วนต่อประสานรายคำสั่งสามารถทำงานได้ผ่านอินเทอร์พรีเตอร์บรรทัดคำสั่ง (command-line interpreter) หรือโปรแกรมประมวลผลบรรทัดคำสั่ง (command-line processor) ซึ่งเป็นโปรแกรมที่มีหน้าที่อ่านบรรทัดคำสั่งและทำงานตามคำสั่งที่อ่านได้
ปัจจุบันผู้ใช้คอมพิวเตอร์ส่วนใหญ่มักใช้งานส่วนต่อประสานกราฟิกกับผู้ใช้แทนส่วนต่อประสานรายคำสั่ง อย่างไรก็ตาม โปรแกรมจำนวนมาก รวมถึงโปรแกรมอรรถประโยชน์ของระบบปฏิบัติการจำนวนมากไม่มีส่วนต่อประสานกราฟิกกับผู้ใช้ และออกแบบมาให้ใช้งานผ่านส่วนต่อประสานรายคำสั่ง
บัตรเจาะรู

บัตรเจาะรู  เป็นกระดาษบัตรที่จัดเก็บข้อมูลดิจิทัลโดยใช้วิธีการเจาะรูลงไป และเคยพบได้บ่อยในการประมวลผลข้อมูลและการควบคุมเครื่องอัตโนมัติ
บัตรเจาะรูถูกใช้อย่างกว้างขวางในคริสต์ศตวรรษที่ 20 โดยเครื่องบันทึกหน่วยรายการ ซึ่งจัดระเบียบเป็นระบบประมวลผลข้อมูล ได้มีการใช้บัตรเจาะรูในการนำเข้า ส่งออก และจัดเก็บข้อมูล และมีรูปแบบ 12 แถว/80 คอลัมน์ของไอบีเอ็มเป็นรูปแบบบัตรเจาะรูที่โดดเด่นที่สุดในวงการอุตสาหกรรม คอมพิวเตอร์ดิจิทัลยุคแรกหลายรุ่นใช้บัตรเจาะรูเป็นสื่อกลางหลักสำหรับการนำเข้าทั้งโปรแกรมคอมพิวเตอร์และข้อมูลผู้ใช้ โดยการป้อนข้อมูลลงบนบัตรเจาะรูสามารถทำได้โดยอาศัยเครื่องเจาะบัตร
แถบแม่เหล็ก

แถบแม่เหล็ก  เป็นสื่อกลางสำหรับการจัดเก็บข้อมูลระบบแม่เหล็กซึ่งทำจากการเคลือบสารที่ทำให้มีคุณสมบัติของแม่เหล็กบาง ๆ ลงบนฟิล์มพลาสติกที่เป็นแถบแคบ ๆ ยาว ๆ ซึ่งถูกพัฒนาเป็นครั้งแรกในประเทศเยอรมนีเมื่อปี ค.ศ. 1928 โดยพัฒนาต่อจากเครื่องบันทึกเสียงด้วยสายลวด (wire recorder) ของประเทศเดนมาร์ก อุปกรณ์ที่ใช้แถบแม่เหล็กจะสามารถบันทึกและเล่นข้อมูลเสียง ภาพ และข้อมูลคอมพิวเตอร์ฐานสอง (binary) ได้ค่อนข้างง่ายดาย
แถบแม่เหล็กได้ปฏิวัติวงการการบันทึกและผลิตเสียงซ้ำและการแพร่สัญญาณ โดยได้ทำให้วิทยุ ซึ่งเดิมออกอากาศสดได้อย่างเดียว สามารถบันทึกรายการเพื่อใช้ในการออกอากาศภายหลังหรือนำมาออกอากาศซ้ำได้ โดยตั้งแต่ต้นคริสต์ทศวรรษ 1950 แถบแม่เหล็กได้ถูกนำมาใช้ร่วมกับคอมพิวเตอร์เพื่อจัดเก็บข้อมูลปริมาณมาก และยังคงมีการใช้เพื่อการทำสำรองข้อมูลอีกด้วย
แถบแม่เหล็กจะเริ่มเสื่อมสภาพหลังจากอายุผ่านไป 10-20 ปี จึงไม่ถือว่าเป็นสื่อกลางที่ดีที่สุดสำหรับการจัดเก็บข้อมูลถาวรในระยะยาว ยกเว้นแถบแม่เหล็กบางชนิด เช่น ลิเนียร์เทปโอเพน หรือแอลทีโอ ซึ่งออกแบบมาเพื่อให้สามารถจัดเก็บข้อมูลถาวรในระยะยาวได้โดยเฉพาะ
ข้อมูลในแถบแม่เหล็กมักจะถูกบันทึกเป็นร่อง (track) ซึ่งมีระยะแคบและมีพื้นที่ข้อมูลขนาดยาวบันทึกลงบนแถบด้วยระบบแม่เหล็ก อยู่แยกออกจากกัน และมีการเว้นช่องว่างระหว่างแต่ละร่อง โดยร่องต่าง ๆ มักจะขนานกับความยาวของแถบ ซึ่งในกรณีนั้นเรียกว่า ร่องตามยาว (longitudinal tracks) หรือแนวทแยงที่สัมพันธ์กับความยาวของแถบในการสแกนแบบเกลียว (helical scan) นอกจากนั้นยังมีการสแกนตามขวาง (transverse scan) และการสแกนตามโค้ง (arcuate scanning) ซึ่งใช้ในวิดีโอเทปควอดรูเพลกซ์ และยังมีการใช้การบันทึกบนมุมทิศ (azimuth recording) เพื่อลดระยะห่างที่อยู่ระหว่างร่องแต่ละร่อง
ความทนทาน.
แม้ว่าแถบแม่เหล็กจะดีต่อการใช้งานในระยะสั้น แต่ก็มีแนวโน้มสูงที่แถบแม่เหล็กจะฉีกขาดออกเป็นส่วน ๆ โดยกระบวนการนี้อาจเกิดขึ้นได้หลังจากผ่านไป 10-20 ปี ขึ้นอยู่กับสภาพแวดล้อม
แถบแม่เหล็กที่ผลิตเมื่อช่วงคริสต์ทศวรรษ 1970 และ 1980 อาจเกิดการเสื่อมสภาพที่เรียกว่า สติกกีเชดซินโดรม (sticky-shed syndrome) ซึ่งเกิดจากการแยกสลายด้วยน้ำของสารยึดภายในแถบ ส่งผลให้แถบใช้งานไม่ได้
สิ่งสืบเนื่อง.
ตั้งแต่ที่แถบแม่เหล็กถูกคิดค้นขึ้นมา ก็ได้มีการพัฒนาเทคโนโลยีอื่นซึ่งสามารถทำหน้าที่เดียวกับแถบแม่เหล็กได้ และสามารถเข้ามาแทนที่แถบแม่เหล็กได้ในที่สุด ตัวอย่างเช่น ฮาร์ดดิสก์ไดรฟ์ในคอมพิวเตอร์ซึ่งแทนที่เครื่องอ่านตลับเทปอย่างเช่น อาตาริโปรแกรมรีคอร์เดอร์ (Atari Program Recorder) และคอมมอดอร์เดทาเซ็ต (Commodore Datasette) สำหรับซอฟต์แวร์ ซีดีและมินิดิสก์ซึ่งแทนที่ตลับเทปสำหรับข้อมูลเสียง และดีวีดีซึ่งแทนทีวีเอชเอส แต่ถึงแม้ว่าจะเกิดปรากฏการณ์นี้ นวัตกรรมทางเทคโนโลยีของแถบแม่เหล็กก็ยังดำเนินต่อไป โดยจากข้อมูลเมื่อปี ค.ศ. 2014 โซนี่และไอบีเอ็มยังคงเดินหน้าพัฒนาความจุของแถบแม่เหล็กให้มากขึ้น
ช้าซิ้วฝ่าน

ช้าซิ้วฝ่าน  เป็นอาหารที่ทำจากหมูแดงวางบนข้าวสวยราดด้วยน้ำจิ้มหรือซีอิ๊ว เป็นอาหารที่นิยมรับประทานในมณฑลกวางตุ้งของประเทศจีน รวมถึง ฮ่องกงและมาเก๊า และยังพบได้ใน ไต้หวัน, สิงคโปร์, มาเลเซีย และ ไทย ด้วย
ข้าวหมูแดงของไทยมีที่มาจากอาหารชนิดนี้
ภาพรวม.
ทำโดยหั่นหมูแดงเป็นชิ้น ๆ แล้ววางลงบนข้าวใส่ในจาน จากนั้นราดซีอิ๊วลงไป แล้วเติมผัก เช่น ผักกาดหอม ในร้านอาหารบางแห่งนิยมเสิร์ฟพร้อมซุป
ในฮ่องกงมีร้านอาหารที่เรียกว่า ซิ้วหลาบติ่ม (燒臘店) ให้บริการอาหารจำพวกหมูแดงและเป็ดปักกิ่งโดยเฉพาะ เนื่องจากมีราคาไม่แพงและมักจะปรุงเสร็จภายในไม่กี่นาทีหลังสั่ง ทำให้ลูกค้านิยมซื้อกลับบ้าน ช้าซิ้วฝ่านยังเป็นเมนูที่พบได้ตามร้านฉ่าช้านแท้งด้วย
การแยกสลายด้วยน้ำ

การแยกสลายด้วยน้ำ หรือ ไฮโดรลิซิส  เป็นปฏิกิริยาเคมีที่โมเลกุลของน้ำเข้าไปสลายพันธะเคมีพันธะหนึ่ง หรือหลายพันธะ คำว่า "การแยกสลายด้วยน้ำ" ถูกใช้โดยกว้างสำหรับปฏิกิริยาการแทนที่ การกำจัด และซอลเวชัน ซึ่งน้ำเป็นนิวคลีโอไฟล์
การแยกสลายด้วยน้ำทางชีวภาพ (biological hydrolysis) เป็นการแตกตัวของโมเลกุลที่โมเลกุลน้ำจะถูกบริโภคเข้าไปเพื่อให้เกิดการสลายโมเลกุลใหญ่ออกเป็นองค์ประกอบย่อย ๆ เมื่อคาร์โบไฮเดรตสลายออกเป็นโมเลกุลน้ำตาลองค์ประกอบด้วยการแยกสลายด้วยน้ำ (เช่น ซูโครสสลายตัวเป็นกลูโคสและฟรักโทส) กระบวนการนี้จะเรียกว่า แซ็กคาริฟิเคชัน (saccharification)
ปฏิกิริยาการแยกสลายด้วยน้ำถือว่าเป็นปฏิกิริยาย้อนกลับของปฏิกิริยาการควบแน่นด้วยเช่นกัน โดยในปฏิกิริยาการแยกสลายด้วยน้ำจะมีการเติมน้ำลงไปเพื่อสลายโมเลกุลใหญ่ให้เป็นโมเลกุลย่อย ๆ ส่วนในปฏิกิริยาการควบแน่นจะเป็นการเอาน้ำออกเพื่อให้สองโมเลกุลรวมตัวกันเป็นโมเลกุลใหญ่
รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท

เอเอฟซีแชมเปียนส์ลีกอีลิท เป็นการแข่งขันฟุตบอลประจำปีก่อตั้งเมื่อ ค.ศ. 1967 เปิดให้ทั้งผู้ชนะเลิศลีกสูงสุดและผู้ชนะเลิศฟุตบอลชิงถ้วยของสมาคมสมาชิกสมาพันธ์ฟุตบอลเอเชีย รวมไปถึงสโมสรที่จบอันดับที่สองและสามในลีกที่แข็งแกร่งกว่าในแต่ละโซนที่เข้าร่วม ก่อนฤดูกาล 2002–03 การแข่งขันมีชื่อว่า เอเชียนคลับแชมเปียนชิป แต่เดิม เฉพาะผู้ชนะเลิศลีกสูงสุดของแต่ละประเทศ และผู้ชนะเลิศของการแข่งขันรายการนี้เท่านั้นที่ได้รับอนุญาตให้เข้าร่วม อย่างไรก็ตาม ได้มีการเปลี่ยนแปลงใน ค.ศ. 2002 เพื่อให้ผู้ชนะเลิศฟุตบอลชิงถ้วยของแต่ละประเทศสามารถแข่งขันได้เช่นกัน การแข่งขันเปลี่ยนชื่ออีกครั้งใน ค.ศ. 2024 เป็น เอเอฟซีแชมเปียนส์ลีกอีลิท
อัลฮิลาล เป็นสโมสรที่ประสบความสำเร็จมากที่สุด โดยชนะเลิศรายการนี้สี่สมัย ธนาคารกสิกรไทย, โพฮัง สตีลเลอส์, ซูว็อนซัมซุงบลูวิงส์ และอัลอิตติฮาด เป็นสี่สโมสรที่ชนะเลิศติดต่อกันสองสมัย อัลฮิลาล เข้าถึงนัดชิงชนะเลิศมากที่สุดที่เก้าครั้ง โดยชนะสี่ครั้งและแพ้ห้าครั้ง ขณะที่ โยโกฮามะ เอ็ฟ มารินอส, เอฟซีโซล และเพร์สโพลีส เป็นสามสโมสรที่เข้าถึงนัดชิงชนะเลิศมากกว่าหนึ่งครั้งโดยไม่ชนะเลย โดยรวมแล้ว มี 25 สโมสรที่เคยชนะเลิศการแข่งขันนับตั้งแต่ก่อตั้งใน ค.ศ. 1967 สโมสรจากเกาหลีใต้ชนะเลิศการแข่งขันมากที่สุดที่ 12 สมัย ตามมาด้วยสโมสรจากญี่ปุ่นซึ่งชนะเลิศ 8 ครั้ง และสโมสรจากซาอุดีอาระเบียซึ่งชนะเลิศ 7 ครั้ง ผู้ชนะเลิศปัจจุบันคือ อัลอะฮ์ลี โดยชนะคาวาซากิ ฟรอนตาเลด้วยผลประตูรวม 2–0 ในนัดชิงชนะเลิศ 2025
ข้าวหมูแดง

ข้าวหมูแดง เป็นอาหารไทย ซึ่งทำจากข้าวและหมูแดง ได้รับอิทธิพลมาจากอาหารจีน ช้าซิ้วฝ่าน ซึ่งเป็น อาหารกวางตุ้ง โดยเฉพาะจากกลุ่มชาวจีนแต้จิ๋วที่อพยพเข้ามาในไทยตั้งแต่สมัยรัตนโกสินทร์ตอนต้น
ภาพรวม.
ข้าวหมูแดงเป็นอาหารจานเดียวที่ประกอบด้วยข้าวสวยร้อน ๆ ราดด้วย หมูแดง, กุนเชียง, ไข่เป็ดกึ่งสุก และ หมูสามชั้นทอดกรอบ วางแตงกวาหั่นบาง ๆ และต้นหอม แล้วราดด้วยน้ำเกรวีถั่วรสหวาน ส่วนน้ำจิ้มก็มีทั้ง ซีอิ๊วดำ น้ำส้มสายชูเผ็ด และอาจใส่น้ำพริกเผา ตามความชอบ
ข้าวหมูแดงมักพบได้ตามร้านค้าแผงลอย ศูนย์อาหาร ตลาด และ ภัตตาคาร เช่นเดียวกับเมนูข้าวอื่น ๆ เช่น ข้าวมันไก่ ขาหมูพะโล้ และ ข้าวหน้าเป็ด
ในกรุงเทพมหานครมีร้านข้าวหมูแดงชื่อดังอยู่หลายย่าน เช่น สีลม, ตลาดพลู, วัดไตรมิตร, เสาชิงช้า, ถนนแปลงนาม และ สามแพร่ง
ปฏิกิริยาการแทนที่

ปฏิกิริยาการแทนที่  เป็นปฏิกิริยาเคมีซึ่งหมู่ฟังก์ชันหนึ่งในสารประกอบถูกแทนที่โดยหมู่ฟังก์ชันอีกหมู่หนึ่ง มีความสำคัญอย่างเป็นที่สุดในด้านเคมีอินทรีย์ โดยปฏิกิริยาการแทนที่ในเคมีอินทรีย์จะถูกจำแนกเป็นปฏิกิริยาประเภทอิเล็กโทรฟิลิกหรือนิวคลีโอฟิลิก โดยขึ้นอยู่กับตัวทำปฏิกิริยาที่เกี่ยวข้อง ไม่ว่าไวปฏิกิริยามัธยันตร์ (reactive intermediate) ที่เกี่ยวข้องในปฏิกิริยาจะเป็นคาร์โบแคตไอออน คาร์แบนไอออน หรืออนุมูลอิสระ และไม่ว่าตัวถูกเปลี่ยนจะเป็นสารประกอบอะลิฟาติกหรือแอโรมาติกก็ตาม การทำความเข้าใจประเภทของปฏิกิริยาอย่างละเอียดจะมีส่วนช่วยทำนายผลลัพธ์ของปฏิกิริยาได้ และยังมีประโยชน์ต่อการหาจุดเหมาะสมที่สุดของปฏิกิริยาเคมีโดยพิจารณาจากตัวแปรต่าง ๆ เช่น อุณหภูมิ และการเลือกตัวทำละลาย
ตัวอย่างที่ดีอย่างหนึ่งของปฏิกิริยาการแทนที่ได้แก่กระบวนการแฮโลจิเนชัน โดยเมื่อแก๊สคลอรีน (Cl2) ถูกฉายรังสี โมเลกุลบางส่วนก็จะสลายออกเป็นอนุมูลคลอรีนสองหมู่ (Cl•) ซึ่งอิเล็กตรอนอิสระจะไปจับกับโมเลกุลที่ยังขาดอิเล็กตรอนอยู่ โดยอิเล็กตรอนอิสระตัวหนึ่งจะสลายพันธะคาร์บอน-ไฮโดรเจนพันธะโคเวเลนต์คาร์บอน-ไฮโดรเจนในมีเทน (CH4) และจับกับอะตอมของไฮโดรเจนเพื่อรวมตัวเป็นกรดไฮโดรคลอริก (HCl) ซึ่งเป็นกลางทางไฟฟ้า ส่วนอนุมูลอื่นก็จะเกิดพันธะโคเวเลนต์กับ CH3• เพื่อรวมตัวเป็นเมทิลคลอไรด์ (CH3Cl)
แซพอนิฟิเคชัน

แซพอนิฟิเคชัน  เป็นกระบวนการแตกตัวเอสเทอร์ออกเป็นเกลือคาร์บอกซิเลตและแอลกอฮอล์โดยการกระทำของอัลคาไลในน้ำ โดยปกติแล้วจะใช้สารละลายโซเดียมไฮดรอกไซด์ในน้ำ และถือเป็นปฏิกิริยาการแยกสลายด้วยน้ำที่สำคัญอย่างหนึ่ง เมื่อคาร์บอกซิเลตมีสายยาว เกลือของคาร์บอกซิเลตก็คือสบู่นั่นเอง กระบวนการแซพอนิฟิเคชันของเอทิลแอซิเตตจะให้ผลลัพธ์เป็นโซเดียมแอซิเตตและเอทานอล ดังสมการ
เอทิลแอซิเตต

เอทิลแอซิเตต  หรือชื่อตามระบบว่า เอทิลเอทาโนเอต  เป็นสารประกอบอินทรีย์อย่างหนึ่ง มีสูตรเคมีเป็น หรือสูตรย่อเป็น มีคุณสมบัติไม่มีสี ติดไฟง่าย มีกลิ่นหอมหวานซึ่งเป็นเอกลักษณ์เฉพาะ ใช้ในกาว น้ำยาล้างเล็บ และในกระบวนการสกัดคาเฟอีนจากชาและกาแฟ เอทิลแอซิเตตเป็นเอสเทอร์ของเอทานอลและกรดแอซีติก และถูกผลิตในวงกว้างเพื่อใช้เป็นตัวทำละลาย
การดูดความชื้น

การดูดความชื้น  เป็นปรากฏการณ์การดึงดูดและกักเก็บโมเลกุลน้ำผ่านการดูดซึมและการดูดซับจากสภาพแวดล้อมโดยรอบ ซึ่งมักเกิดขึ้นที่อุณหภูมิปกติหรืออุณหภูมิห้อง โดยหากโมเลกุลของน้ำถูกแขวนลอยอยู่ในโมเลกุลของสาร การดูดซับสารอาจมีการเปลี่ยนแปลงทางกายภาพ เช่น มีการเปลี่ยนปริมาตร จุดเดือด ความหนืด หรือลักษณะทางกายภาพ/คุณสมบัติอื่นของสาร ตัวอย่างได้แก่แป้งผงละเอียดที่มีคุณสมบัติดูดความชื้น เช่น เกลือ อาจจับตัวกันเป็นก้อนเมื่อเวลาผ่านไปเนื่องจากการสะสมความชื้นจากสภาพแวดล้อมโดยรอบ
สารที่มีคุณสมบัติชื้นเหลว (deliquescent) จะมีคุณสมบัติดูดความชื้นที่มากพอเช่นกัน ซึ่งจะละลายในน้ำเมื่อเกิดการดูดซึมของสารดังกล่าว จนกลายเป็นสารละลายในน้ำ
การดูดความชื้นเป็นคุณสมบัติที่จำเป็นสำหรับกิจกรรมการให้สารน้ำ โภชนาการ การสืบพันธุ์ และ/หรือการแพร่กระจายเมล็ดในสปีชีส์พืชและสัตว์หลายชนิด วิวัฒนาการทางชีววิทยาได้ทำให้เกิดวิธีแก้ปัญหาในเรื่องการดูดความชื้นสำหรับการเก็บกักน้ำ ความทนแรงดึงฟิลาเมนต์ การสร้างพันธะ และการเคลื่อนไหวแบบไม่ออกแรง ซึ่งทั้งหมดเป็นวิธีแก้ปัญหาที่จะมีการพิจารณากันในอนาคตสำหรับวงการไบโอมิเมติกส์
ลอฟตูร์ แซร์มุนด์สัน

ลอฟตูร์ แซร์มุนด์สัน (เสียชีวิต ค.ศ. 1163; ภาษาไอซ์แลนด์สมัยใหม่:) เป็นหัวหน้าเผ่า Oddi ที่ Rangárvellir ทางตอนใต้ของประเทศไอซ์แลนด์ เขาเป็นสมาชิกตระกูล Oddaverjar และเป็นบุตรของแซมุนดูร์ โฟรธี (Sæmundur fróði) ผู้ก่อตั้งโรงเรียนที่ Oddi เขาสมรสกับโธรา มักนุสโดตตีร์ (Þóra Magnúsdóttir) พระราชธิดาในมักนุส แบร์ฟุต ลอฟตูร์เป็นบิดาของจอน ลอฟต์สัน (Jón Loftsson) ผู้รับเลี้ยงสนอร์รี สตูร์ลูสัน (Snorri Sturluson)
การดูดซับ

การดูดซับ  เป็นการยึดติดของอะตอม ไอออน หรือโมเลกุลจากแก๊ส ของเหลว หรือของแข็งที่ละลายแล้วเข้ากับพื้นผิว โดยในกระบวนการดูดซับจะมีการสร้างเยื่อของตัวถูกดูดซับ (adsorbate) บนพื้นผิวของตัวดูดซับ (adsorbent) กระบวนการนี้แตกต่างจากการดูดซึม (absorption) ซึ่งของไหล (ตัวถูกดูดซึม) จะละลายหรือซึมผ่านของเหลวหรือของแข็ง (ตัวดูดซึม) ถึงแม้ว่าการดูดซับมักจะเกิดขึ้นก่อนการดูดซึม ซึ่งเกี่ยวข้องกับการขนส่งตัวถูกดูดซึมเข้าไปยังปริมาตรของสารตัวดูดซึม การดูดซับก็เป็นปรากฏการณ์ที่เกิดบริเวณพื้นผิวอย่างชัดเจน ซึ่งตัวถูกดูดซับจะไม่ทะลุผ่านพื้นผิวสารและปริมาณส่วนมากของตัวดูดซับ คำว่า "การดูด" (sorption) มีความหมายครอบคลุมทั้งการดูดซับ (adsorption) และการดูดซึม (absorption) และคำว่า "การคาย" (desorption) ก็เป็นกระบวนการตรงข้ามกับการดูด
ทางหลวงสหพันธ์มาเลเซียหมายเลข 77

ทางหลวงสหพันธ์หมายเลข 77 หรือ จาลันโกร๊ะ หรือ ถนนโกร๊ะ เป็นถนนของรัฐบาลกลางในรัฐเประ ประเทศมาเลเซีย ถนนเชื่อมระหว่างเมืองเปิงกาลันฮูลูจนถึงจุดตรวจเปิงกาลันฮูลูที่ชายแดนมาเลเซีย–ไทย เป็นเส้นทางหลักสู่เบตง ประตูสู่ภาคใต้ของประเทศไทย
ภูมิหลังเส้นทาง.
กิโลเมตรที่ 0 ของทางหลวงสหพันธ์หมายเลข 77 เริ่มต้นที่ชายแดนมาเลเซีย–ไทย ใกล้จุดตรวจเปิงกาลันฮูลู รัฐเประ
ประวัติ.
ถนนสายนี้มีประวัติศาสตร์อันน่าจดจำโดยเฉพาะในช่วงสงครามโลกครั้งที่สอง และการก่อการกำเริบคอมมิวนิสต์ในประเทศมาเลเซีย (พ.ศ. 2511–2532)
ยุทธการที่มาลายา (พ.ศ. 2484–2485).
ทางหลวงสหพันธ์หมายเลข 77 กลายเป็นเส้นทางหลักสำหรับกองกำลังจักรวรรดิญี่ปุ่นจากปัตตานีไปยังสิงคโปร์ในระหว่างยุทธการที่มาลายาระหว่างปี พ.ศ. 2484 ถึง พ.ศ. 2485
การก่อการกำเริบคอมมิวนิสต์ในประเทศมาเลเซีย (พ.ศ. 2511–2532).
เมื่อวันที่ 17 มิถุนายน พ.ศ. 2511 เพื่อเป็นการรำลึกครบรอบ 20 ปีการต่อสู้ด้วยอาวุธกับรัฐบาลมาเลเซีย พรรคคอมมิวนิสต์มลายา (CPM) ได้เปิดฉากซุ่มโจมตีกองกำลังรักษาความปลอดภัยในพื้นที่ถนนโกร๊ะ–เบตง ไม่ไกลจากเมืองเปิงกาลันฮูลูและชายแดนมาเลเซีย–ไทย พวกเขาบรรลุความสำเร็จครั้งใหญ่โดยสังหารเจ้าหน้าที่ฝ่ายความมั่นคงไป 17 นาย เหตุการณ์นี้ถือเป็นจุดเริ่มต้นของการก่อกบฏติดอาวุธครั้งที่สองของพรรคคอมมิวนิสต์มลายาซึ่งรู้จักกันในชื่อ การก่อการกำเริบคอมมิวนิสต์ในประเทศมาเลเซีย (พ.ศ. 2511–2532) ทางหลวงสหพันธ์หมายเลข 77 ถูกควบคุมความปลอดภัยอย่างเข้มงวดโดยกองทัพบกมาเลเซีย ผู้ขับขี่ได้รับอนุญาตให้ใช้ถนนในเวลากลางวันเท่านั้นเนื่องด้วยเหตุผลด้านความปลอดภัย การควบคุมถนนของกองทัพถูกยกเลิกหลังจากการก่อกบฏสิ้นสุดลงในปี พ.ศ. 2532
คุณสมบัติ.
ในส่วนส่วนใหญ่ ทางหลวงสหพันธ์หมายเลข 77 ได้รับการสร้างขึ้นตามมาตรฐานถนน JKR R5 ซึ่งอนุญาตให้จำกัดความเร็วสูงสุดได้ไม่เกิน 90 กิโลเมตรต่อชั่วโมง
สงครามกัมพูชา–ดัตช์

สงครามกัมพูชา–ดัตช์  ใน ค.ศ. 1643–1644 เป็ยความขัดแย้งที่เกิดจากการรัฐประหารที่ทำให้กษัตริย์กัมพูชาพระองค์ใหม่ขึ้นครองราชย์และเปลี่ยนมานับถือศาสนาอิสลามด้วยความช่วยเหลือของพ่อค้าชาวมลายูที่อาศัยอยู่ในประเทศ กษัตริย์พระองค์ใหม่ทรงเริ่มการสังหารหมู่พนักงานบริษัทอินเดียตะวันออกของเนเธอร์แลนด์และต่อมาทรงเอาชนะกองกำลังดัตช์ที่ส่งมาเพื่อแก้แค้นชาวกัมพูชาได้
สงคราม.
ใน ค.ศ. 1642 เจ้าชายกัมพูชานามว่า เจ้าพระยาจันท์ ขึ้นครองเป็นสมเด็จพระรามาธิบดีหลังโค่นล้มและลอบปลงพระชนม์กษัตริย์องค์ก่อน พ่อค้าชาวมุสลิมมลายูในกัมพูชาช่วยพระองค์ยึดครองอำนาจ และต่อมาพระองค์เปลี่ยนศาสนาจากพุทธเป็นอิสลาม เปลี่ยนพระนามเป็นอิบราฮิม และสมรสกับสตรีมลายู จากนั้นพระองค์จึงเริ่มทำสงครามเพื่อขับไล่บริษัทอินเดียตะวันออกของเนเธอร์แลนด์ โดยเริ่มการสังหารหมู่ที่เมืองหลวงของชาวดัตช์ก่อน ยึดเรือของพวกเขาไป 2 ลำ และสังหารพนักงานชาวดัตช์ของบริษัทไป 35 คน นอกเหนือไปจาก Pieter van Regemortes เอกอัครราชทูตของบริษัท
ณ แม่น้ำโขง ฝ่ายกัมพูชาเอาชนะบริษัทอินเดียตะวันออกของเนเธอร์แลนด์ในสงครามทางน้ำส่วนใหญ่ระหว่าง ค.ศ. 1643–1644 โดยกองกำลังกัมพูชาเสียชีวิต 100 ราย และกองกำลังดัตช์เสียชีวิต 156 รายจากทหารทั้งหมด 432 นายและเรือรบดัตช์หลายลำตกอยู่ในมือของกัมพูชา เอกอัครราชทูตบริษัทอินเดียตะวันออกของเนเธอร์แลนด์ที่ถูกสังหารพร้อมกับพวกของเขาคือ Pierre de Rogemortes และกว่าที่อิทธิพลของยุโรปในกัมพูชาสามารถฟื้นตัวจากความพ่ายแพ้ของฝ่ายดัตช์ต้องรออีกสองศตวรรษต่อมา 
กษัตริย์มุสลิมชาวกัมพูชาถูกขับไล่และจับกุมโดยขุนนางเหงียนของเวียดนาม หลังพระอนุชา/เชษฐาของอิบราฮิมที่ยังคงนับถือศาสนาพุทธได้ร้องขอความช่วยเหลือจากเวียดนามเพื่อฟื้นฟูพุทธศาสนาให้กับกัมพูชาด้วยการปลดพระองค์ออกจากบัลลังก์ ในคริสต์ทศวรรษ 1670 ชาวดัตช์ได้ละทิ้งสถานีการค้าทั้งหมดที่พวกเขามีในกัมพูชาหลังการสังหารหมู่ใน ค.ศ. 1643
การยึดติด

การยึดติด  คือแนวโน้มที่อนุภาคหรือพื้นผิวคนละชนิดกันนั้นจะเกาะติดกัน การยึดติดแตกต่างจากการเชื่อมแน่น (cohesion) ตรงที่การเชื่อมแน่นหมายถึงแนวโน้มที่อนุภาคหรือพื้นผิวชนิดเดียวกันนั้นเกาะติดกัน
แรงที่ทำให้เกิดการยึดติดและการเชื่อมแน่นสามารถแบ่งได้หลายชนิด แรงระหว่างโมเลกุลที่ทำให้สติกเกอร์และเทปกาวชนิดต่างๆ ยึดติดกับพื้นผิววัตถุได้นั้นจัดอยู่ในหมวดหมู่ของการยึดติดทางเคมี (chemical adhesion), การยึดติดแบบกระจาย (dispersive adhesion) และการยึดติดแบบแผ่ทั่ว (diffusive adhesion) และนอกจากแมกนิจูดสะสมของแรงระหว่างโมกุลเหล่านี้ ก็ยังมีผลทางกลศาสตร์บางอย่างที่ปรากฏออกมา
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดร้อยเอ็ด มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย, กิ่งอำเภอศรีสมเด็จ และกิ่งอำเภอจังหาร
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี
พายุที่สร้างความเสียหายมากที่สุดในประเทศเวียดนาม

พายุไต้ฝุ่นยางิ (อักษรโรมัน: Yagi,) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นเอนเตง  เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2567 และเป็นพายุที่สร้างความเสียหายอย่างหนักให้กับทางตอนเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อมณฑลไหหลำของประเทศจีนในช่วงต้นเดือนกันยายน พ.ศ. 2567 เป็นพายุดีเปรสชันเขตร้อนลูกที่ 16, พายุโซนร้อนลูกที่ 11 และพายุไต้ฝุ่นลูกที่ 5 ในฤดูพายุไต้ฝุ่นแปซิฟิก พ.ศ. 2567 พายุไต้ฝุ่นยางิได้กลายเป็นพายุที่มีความรุนแรงที่สุดที่เคลื่อนตัวพัดเข้าสู่มณฑลไหหลำในฤดูใบไม้ร่วง และเป็นพายุหนึ่งในห้าพายุซูเปอร์ไต้ฝุ่นระดับ 5 ที่มีการบันทึกไว้ในทะเลจีนใต้ และอีกลูก คือ พายุไต้ฝุ่นแพเมลาในปี พ.ศ. 2497, พายุไต้ฝุ่นไบรอันในปี พ.ศ. 2532 และพายุไต้ฝุ่นราอีในปี พ.ศ. 2564
หมายเหตุ.
<templatestyles src="Reflist/styles.css" />
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย และกิ่งอำเภอศรีสมเด็จ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี
แฟลตเกิร์ล ชั้นห่างระหว่าง เ ร า

แฟลตเกิร์ล ชั้นห่างระหว่าง เ ร า  เป็นภาพยนตร์ไทยแนวดรามา ที่สร้างและจัดจำหน่ายโดยจีดีเอช จากกำกับของจิรัศยา วงศ์สุทิน นำแสดงโดยฟาติมา เดชะวลีกุลและกิรณา พิพิธยากร เข้าฉายวันแรกเมื่อวันที่ 6 กุมภาพันธ์ พ.ศ. 2568
ภาพยนตร์นี้เป็นภาพยนตร์ของจีดีเอชที่ทำรายได้น้อยที่สุดในการเปิดตัว คือ 2.6 ล้านบาท แทนที่สถิติเดิมของ "เร็วโหด..เหมือนโกรธเธอ" (พ.ศ. 2565) ที่มีรายได้จากการเปิดตัว 2.92 ล้านบาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลทั้งสิ้น 4.25 ล้านบาท
เนื้อเรื่อง.
เรื่องราวเกี่ยวกับหญิงสาว 2 คนที่อาศัยอยู่ในแฟลตตำรวจเดียวกันคือ เจน (กิรณา พิพิธยากร) ที่มีพ่อเป็นนายตำรวจยศสูงและ แม่นี (น้ำฝน ภักดี) ที่เป็นเจ้าแม่เงินกู้ภายในแฟลต กับ แอน (ฟาติมา เดชะวลีกุล) ที่มีพ่อเป็นนายตำรวจยศต่ำซึ่งเพิ่งเสียชีวิตไประหว่างปฏิบัติหน้าที่ แอนอาศัยอยู่กับ แม่อุ้ม (กรภัสสรณ์ รัตนเมธานนท์) ทำให้เธอต้องช่วยแม่ทำงานหาเงินเลี้ยงน้องอีก 3 คน
รายได้.
หลังจากเข้าฉาย 4 วันแรก ภาพยนตร์เรื่องนี้มีรายได้ 2.6 ล้านบาท นับเป็นภาพยนตร์ของจีดีเอชที่มีรายได้น้อยที่สุดจากการเปิดตัว แทนที่สถิติเดิมของ "เร็วโหด..เหมือนโกรธเธอ" (พ.ศ. 2565) ที่มีรายได้จากการเปิดตัว 2.92 ล้านบาท
หลังจากฉายได้ 1 สัปดาห์ ภาพยนตร์เรื่องนี้มีรายได้เพิ่มขึ้น 840,000 บาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลไปทั้งสิ้น 4.25 ล้านบาท
หยาน ซีชาน

หยาน ซีชาน (8 ตุลาคม ค.ศ. 1883 – 22 กรกฎาคม ค.ศ. 1960) เป็นขุนศึกชาวจีน ผู้ดำรงตำแหน่งในรัฐบาลสาธารณรัฐจีน เขาควบคุมพื้นที่มณฑลชานซีตั้งแต่การปฏิวัติซินไฮ่ใน ค.ศ. 1911 จนกระทั่งชัยชนะของฝ่ายคอมมิวนิสต์ในสงครามกลางเมืองจีนใน ค.ศ. 1949
ด้วยความที่หยานเป็นผู้นำของมณฑลที่อยู่ห่างไกล ยากจน และค่อนข้างเล็ก ทำให้เขารอดพ้นจากยุคสมัยต่าง ๆ ในประวัติศาสตร์จีน ตั้งแต่สมัยยฺเหวียน ชื่อไข่ สมัยขุนศึก สมัยจีนคณะชาติ สมัยญี่ปุ่นรุกรานจีน และสงครามกลางเมืองในเวลาต่อมา เขาถูกบังคับให้ออกจากตําแหน่งก็ต่อเมื่อกองทัพชาตินิยมที่เขาเป็นพันธมิตรได้สูญเสียการควบคุมจีนแผ่นดินใหญ่อย่างสมบูรณ์ แยกชานซีออกจากแหล่งจัดหาทางเศรษฐกิจหรือทางทหาร นักเขียนชีวประวัติชาวตะวันตกมองว่าเขาเป็นบุคคลเปลี่ยนผ่านที่สนับสนุนการใช้เทคโนโลยีตะวันตกเพื่อปกป้องประเพณีของจีน ในขณะที่ในขณะเดียวกันก็ปฏิรูปสภาพทางการเมือง สังคม และเศรษฐกิจที่เก่ากว่าในลักษณะที่ปูทางสําหรับการเปลี่ยนแปลงที่รุนแรงที่จะเกิดขึ้นหลังจากการปกครองของเขา
หลิน เหยียนจวิ้น

หลิน เหยียนจวิ้น (เกิด 24 สิงหาคม ค.ศ. 1995) หรือเป็นที่รู้จักในชื่อ อีวาน หลิน เป็นนักร้อง แร็ปเปอร์ และนักแสดงชาวไต้หวัน เขาเปิดตัวในฐานะสมาชิกของบอยแบนด์จีนชั่วคราวชื่อ ไนน์เปอร์เซนต์ เมื่อวันที่ 6 เมษายน ค.ศ. 2018 ผ่านรายการแข่งขันเซอร์ไววัลของจีน "ไอดอลโปรดิวเซอร์" เขารับบท ซู่ หนานฉิน ในละครเรื่อง "Crush" ซึ่งดัดแปลงมาจากนิยายยอดนิยมของ มู่ฝูเซิง
ลู้ก โอนีน

ลู้ก เทอร์รี โอนีน (เกิด 21 พฤศจิกายน ค.ศ. 1994) เป็นนักฟุตบอลอาชีพชาวอังกฤษ เล่นในตำแหน่งกองกลางตัวรับหรือเซ็นเตอร์แบ็ก และเป็นกัปตันทีมของสโมสรซันเดอร์แลนด์
 "ณ วันที่ แข่งขันเมื่อ 17 กุมภาพันธ์ 2025"
หวัง จื่ออี้

หวัง จื่ออี้ (เกิด 13 กรกฎาคม ค.ศ. 1996) หรือที่รู้จักกันในชื่อ Boogie เป็นแร็ปเปอร์ นักเต้น และนักร้องชาวจีน เขาเป็นสมาชิกของกลุ่มศิลปินซีป็อปชื่อ BBT และอดีตสมาชิกของกลุ่มศิลปินจีนชื่อ ไนน์เปอร์เซนต์ 
เขาเข้าร่วมแข่งขันในรายการเซอร์ไววัลไอดอล "ไอดอลโปรดิวเซอร์" ในฐานะเด็กฝึกของค่าย Simply Joy Music โดยเขาจบการแข่งขันในอันดับที่เจ็ด และได้เดบิวต์เป็นสมาชิกของไนน์เปอร์เซนต์ ซึ่งกลุ่มประสบความสำเร็จอย่างมากในจีนและมีกำหนดโปรโมตเป็นเวลา 18 เดือน 
หลังจากกลุ่มจัดคอนเสิร์ตอำลาครั้งสุดท้ายเมื่อวันที่ 12 ตุลาคม ค.ศ. 2019 ที่กว่างโจว หวัง จื่ออี้ ได้เดินหน้าทำงานในฐานะศิลปินเดี่ยวต่อไป
กีฬามวยไทยในเวิลด์เกมส์ 2025 – รอบคัดเลือก

บทความนี้เป็นรายละเอียดเกี่ยวกับช่วงการคัดเลือกสำหรับ กีฬามวยไทยในเวิลด์เกมส์ 2025 การแข่งขันกีฬามวยไทยในเวิลด์เกมส์ 2025 จะประกอบด้วยนักมวยไทยทั้งหมด 48 คนจากคณะกรรมการโอลิมปิกแห่งชาติ (NOCs) ของแต่ละประเทศ โดยแต่ละประเทศสามารถส่งนักมวยไทยได้สูงสุด 3 คนในแต่ละประเภทน้ำหนัก แต่ในฐานะเจ้าภาพ ประเทศจีนมีสิทธิ์ส่งนักมวยไทยได้สูงสุด 6 คน
ที่เหลือของโควตาทั้งหมดจะถูกมอบให้กับนักกีฬามวยไทยผ่านระบบการจัดอันดับสากลใหม่ โดยจะมีโควตา 7 ตำแหน่งที่มอบให้กับนักกีฬามวยไทยที่มีอันดับสูงสุดในแต่ละน้ำหนัก 6 ประเภท (สามประเภทสำหรับผู้ชายและสามประเภทสำหรับผู้หญิง) ผ่านการจัดอันดับทั่วโลกของสหพันธ์สมาคมกีฬามวยไทยนานาชาติ (IFMA)
สรุปผลการคัดเลือก.
ตารางต่อไปนี้สรุปผลการคัดเลือกสำหรับการแข่งขันกีฬามวยไทยในเวิลด์เกมส์ 2025
ประเทศยูเครนในเวิลด์เกมส์ 2025

ประเทศยูเครน จะเข้าร่วมแข่งขันใน เวิลด์เกมส์ 2025 ซึ่งจัดขึ้นที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 
ผู้เข้าแข่งขัน.
รายการต่อไปนี้แสดงจำนวนผู้เข้าแข่งขันในแต่ละกีฬา
ประเทศยูเครนในเวิลด์เกมส์

ประเทศยูเครน เข้าร่วมการแข่งขัน เวิลด์เกมส์ เป็นครั้งแรกในเวิลด์เกมส์ 1993 และนับตั้งแต่นั้นเป็นต้นมาได้เข้าร่วมการแข่งขันทุกครั้ง 
นักกีฬาหลายคนที่เคยคว้าเหรียญโอลิมปิกได้ลงแข่งขันให้กับยูเครนในเวิลด์เกมส์ นักกีฬาดังกล่าวรวมถึง ออกซานา ซีกูเลวา (ยิมนาสติกแทรมโพลีน), แอนนา เบสโซโนวา และ ฮันนา ริซัตดิโนวา (ทั้งคู่ – ยิมนาสติกลีลา), สตานิสลาฟ โฮรูนา (คาราเต้) ขณะที่นักกีฬาอีกหลายคนเป็นผู้คว้าเหรียญรางวัลในเวิลด์เกมส์และเคยเข้าร่วมโอลิมปิกฤดูร้อน ได้แก่ โอลีนา มอฟชาน, มารีนา คีโก (ทั้งคู่ – ยิมนาสติกแทรมโพลีน), นาตาเลีย โฮดุนโก, อลีนา มักซีเมนโก, วิกตอเรีย โอโนปรีเอนโก (ทั้งหมด – ยิมนาสติกลีลา), อนิตา เซโรฮินา (คาราเต้) 
ทั้ง มารีนา ปริชเชปา และ สวิตลานา ยาโรมกา เคยคว้าเหรียญในกีฬาซูโม่ในเวิลด์เกมส์และเข้าร่วมการแข่งขันกีฬายูโดในโอลิมปิก ส่วน โอลีนา บูรียัก แข่งขันกีฬาพายเรือในโอลิมปิกและคว้าเหรียญรางวัลในกีฬาพายเรืออินดอร์ที่เวิลด์เกมส์ 
ในการแข่งขันเวิลด์เกมส์ 1989 ซึ่งยูเครนยังเป็นส่วนหนึ่งของสหภาพโซเวียต นักกีฬาว่ายฟินสวิมมิงชาวยูเครน โอเล็ก อานานีเยฟ คว้า 1 เหรียญทองและ 1 เหรียญเงินในประเภทบุคคล รวมถึงอีก 2 เหรียญทองในการแข่งขันประเภทผลัด
ตารางเหรียญ.
<templatestyles src="Col-begin/styles.css"/>
กีฬาพาวเวอร์ลิฟติงในเวิลด์เกมส์ 2025

การแข่งขัน กีฬาพาวเวอร์ลิฟติ้ง ในเวิลด์เกมส์ 2025 จะจัดขึ้นในเดือนสิงหาคม ค.ศ. 2025 ที่เฉิงตู ประเทศจีน นี่จะเป็นครั้งแรกที่พาวเวอร์ลิฟติงประเภทคลาสสิก (ไม่ใช้อุปกรณ์) ได้รับการบรรจุเป็นหนึ่งในกีฬาทางการของเวิลด์เกมส์
ประเทศอินเดียในเวิลด์เกมส์

ประเทศอินเดีย เข้าร่วมการแข่งขันเวิลด์เกมส์ตั้งแต่การแข่งขันครั้งแรกในปี ค.ศ. 1981 ใน ค.ศ. 2022 อินเดียได้รับเหรียญรางวัลทั้งหมด 5 เหรียญ (1 เหรียญทอง, 1 เหรียญเงิน และ 3 เหรียญทองแดง)
ฮานา มาเตลอวา

ฮานา มาเตลอวา (เกิดวันที่ 8 มิถุนายน ค.ศ. 1990 ที่ซลีน) เป็นนักเทเบิลเทนนิสชาวเช็กเกีย เธอเข้าแข่งขันในโอลิมปิกฤดูร้อน 2016 ประเภทหญิงเดี่ยว ซึ่งเธอตกรอบในรอบแรกต่อจาง มั่ว เธอชนะการแข่งขันของฝรั่งเศสใน ASRTT Etival Clairefontaine ฤดูกาลที่ 2018–2019
เอเชียนคัพ 2027 รอบคัดเลือก – รอบเพลย์ออฟ

รอบเพลย์ออฟ ของ เอเชียนคัพ 2027 รอบคัดเลือก จะลงเล่นระหว่างวันที่ 5 และ 10 กันยายน ค.ศ. 2024.
รูปแบบ.
เมื่อมีการประกาศรอบเพลย์ออฟครั้งแรก, รวมสิบทีม (ทีมที่แพ้อันดับ 2 ถึง 10 จาก รอบแรก บวกกับ หมู่เกาะนอร์เทิร์นมาเรียนา) จะเล่นเหย้าและเยือนในสองเลกเพื่อตัดสินรอบคัดเลือกห้าทีมสุดท้ายสําหรับ รอบที่ 3. อย่างไรก็ตาม, กวม ถอนตัวและหมู่เกาะนอร์เทิร์นมาเรียนาไม่รวมอยู่ในการจับสลากสําหรับรอบเพลย์ออฟที่ประกาศเมื่อวันที่ 1 พฤษภาคม ค.ศ. 2024. ส่งผลให้ทีมที่แพ้สามอันดับแรก (ภูฏาน, มัลดีฟส์, และ ลาว) ย้ายโดยตรงไปยังรอบที่สาม, และอีกหกทีมที่เหลือเข้าสู่รอบเพลย์ออฟ. ผู้ชนะเพลย์ออฟเข้าร่วมกับ 21 ทีมที่ผ่านเข้าสู่รอบที่สามโดยตรง (ทีมที่แพ้ที่มีอันดับดีที่สุดสามทีมที่มาจากรอบแรกและ 18 ทีมจาก รอบที่ 2) เพื่อแข่งขันเพื่อชิงหกช่องสุดท้ายใน เอเชียนคัพ 2027.
ทีมที่ผ่านเข้ารอบ.
ทีมที่เข้าร่วมในรอบนี้ถูกตัดสินโดย ตารางคะแนนจากรอบเบื้องต้น.
การจับสลาก.
การจับสลากสำหรับรอบเพลย์ออฟได้จัดขึ้นเมื่อวันที่ 9 พฤษภาคม ค.ศ. 2024 ในกรุง กัวลาลัมเปอร์, ประเทศมาเลเซีย. หกทีมนี้แบ่งออกเป็นสามคู่, โดยแต่ละคู่จะเล่นเหย้าและเยือนระหว่างวันที่ 5 ถึง 10 กันยายน ค.ศ. 2024. ตัวเลขในวงเล็บหมายถึง อันดับโลกฟีฟ่า ของเดือนเมษายน ค.ศ. 2024. ทีมที่มาจาก โถ 2 จะได้เป็นเจ้าภาพในเลกแรก, และทีมที่มาจาก โถ 1 จะได้เป็นเจ้าภาพในเลกที่สอง.
สรุปผลการแข่งขัน.
ผู้ชนะเลิศสามทีมจะได้ผ่านเข้าสู่ รอบที่ 3 ของการคัดเลือก.
<onlyinclude></onlyinclude>
แมตช์.
"รวมผลสองนัด เสมอ 2–2. ศรีลังกา ชนะลูกโทษ 4–2."
"รวมผลสองนัด ติมอร์-เลสเต ชนะ 4–3."
"รวมผลสองนัด บรูไน ชนะ 4–0."
ผู้ทำประตู.
มี 15 ประตูใน 6 แมตช์, สำหรับค่าเฉลี่ยของ 2.5 ประตูต่อเกม.
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
กาแฟทัลโกนา

กาแฟทัลโกนา  เป็นเครื่องดื่มชนิดหนึ่งที่มีต้นกำเนิดจากมาเก๊า วิธีทำคือการนำผงกาแฟสำเร็จรูป น้ำตาล และน้ำร้อนในปริมาณที่เท่ากัน มาตีให้ขึ้นฟูจนได้เนื้อครีมเนียนนุ่ม จากนั้นนำไปเทลงบนนมเย็นหรือร้อนตามความต้องการ บางครั้งอาจมีการใส่ท็อปปิงโรยด้านบนครีมกาแฟเพื่อเพิ่มรสชาติและความสวยงาม เช่น ผงกาแฟ โกโก้ บิสกิตบด หรือน้ำผึ้ง
กาแฟทัลโกนาได้รับความนิยมอย่างมากในช่วงการระบาดทั่วของโควิด-19 เนื่องจากผู้คนต้องอาศัยอยู่ที่บ้านและไม่สามารถออกไปข้างนอกได้
และมีผู้ใช้สื่อสังคมบางส่วนได้เริ่มทดลองทำกาแฟเองที่บ้านโดยไม่ใช้เครื่องตีครีม แล้วอัปโหลดคลิปวิดีโอดังกล่าวลงบนสื่อสังคม ทำให้กระแสนี้แพร่หลายไปอย่างรวดเร็ว ซึ่งหลังจากที่เครื่องดื่มดังกล่าวได้แพร่หลายไปถึงประเทศเกาหลีใต้แล้ว ก็ได้มีการตั้งชื่อเครื่องดื่มชนิดนี้ว่ากาแฟทัลโกนา ซึ่งมีที่มาจากทัลโกนา ขนมหวานชนิดหนึ่งของเกาหลี เนื่องจากมีรสชาติและลักษณะคล้ายกัน ทั้งที่จริงแล้วในกาแฟทัลโกนาจะไม่ได้มีทัลโกนาเป็นส่วนประกอบก็ตาม
เครา

เครา คือ ขนที่ขึ้นบริเวณขากรรไกร คาง ริมฝีปากบน ริมฝีปากล่าง แก้ม และคอของมนุษย์และสัตว์ที่ในมนุษย์ โดยปกติแล้วผู้ชายในวัยเจริญพันธุ์หรือวัยผู้ใหญ่จะสามารถเริ่มไว้เคราได้ โดยเฉลี่ยเมื่ออายุ 18 ปี
ตลอดช่วงประวัติศาสตร์ของมนุษย์ ทัศนคติของสังคมที่มีต่อเคราของผู้ชายมีความหลากหลายอย่างมาก ขึ้นอยู่กับปัจจัย เช่น ประเพณีวัฒนธรรม ที่แพร่หลายและแนวโน้มแฟชั่นในยุคปัจจุบัน ศาสนาหลายศาสนาถือว่าการไว้เคราเต็มเป็นสิ่งสำคัญและกำหนดให้ถือเป็นส่วนหนึ่งของการปฏิบัติ ในวัฒนธรรมอื่น ๆ ถึงแม้จะไม่ได้กำหนดอย่างเป็นทางการ แต่ก็ถือว่าเคราเป็นศูนย์กลางของความเป็นชายของผู้ชาย โดยเป็นตัวอย่างของความมีคุณธรรม เช่น คุณธรรม ความงาม ความฉลาด ความแข็งแกร่ง ความอุดมสมบูรณ์ ความสามารถทางเพศ และสถานะทางสังคม ที่สูง
ศิลาวิทยา

ศิลาวิทยา (จาก grc " ' " 'หิน' และ " ' " 'ศึกษา') เป็นสาขาหนึ่งของธรณีวิทยาที่ศึกษาหิน วิทยาแร่ องค์ประกอบ เนื้อสัมผัส โครงสร้าง และสภาวะที่เกิดขึ้น ศิลาวิทยาแบ่งออกเป็น วิทยาหินอัคนี วิทยาหินแปร และ วิทยาหินตะกอน โดยทั่วไปแล้ววิทยาหินอัคนีและหินแปรจะสอนควบคู่กัน เนื่องจากทั้งสองวิชามีการใช้วิชาเคมี วิธีการทางเคมีและไดอะแกรมเฟสเป็นอย่างมาก วิชาหินตะกอนมักสอนควบคู่ไปกับวิชาลำดับชั้นหิน เนื่องจากวิชานี้เกี่ยวข้องกับกระบวนการที่ก่อตัวเป็นหินตะกอน
คำพังเพย

คำพังเพย (จาก ภาษากรีก ἀφορισμός: "aphorismos" แปลว่า 'การกำหนดขอบเขต' 'ความแตกต่าง' และ 'คำจำกัดความ') คือการแสดงออกที่กระชับ สั้น ได้ใจความ หรือทำให้จดจำได้เกี่ยวกับความจริงหรือหลักการทั่วไป คำพังเพยมักได้รับการสืบทอดจากรุ่นสู่รุ่นตามประเพณี
โดยทั่วไปแนวคิดนี้จะแตกต่างจากภาษิต โวหารย้อนคำ คำคม คติบท (กฎหมายหรือปรัชญา) หลักการ สุภาษิต และวาทกรรม แม้ว่าแนวคิดบางอย่างอาจตีความได้ว่าเป็นคำพังเพยประเภทหนึ่งก็ตาม
บ่อยครั้งที่คำพังเพยมีความแตกต่างจากวาทกรรมสั้น ๆ อื่น ๆ ตรงที่ต้องตีความเพื่อให้เข้าใจได้ แอนดรูว์ ฮุย ได้ให้คำจำกัดความของคำพังเพยไว้ใน "A Theory of the Aphorism" ว่าเป็น "วาทกรรมสั้น ๆ ที่ต้องอาศัยการตีความ"
สุภาษิต

สุภาษิต (จาก) หรือ ภาษิต (adage) เป็นคำพูดที่เรียบง่ายแบบดั้งเดิมที่แสดงถึงความจริงที่รับรู้ได้ตามสามัญสำนึกหรือประสบการณ์ สุภาษิตมักใช้เป็นคำเปรียบเทียบและเป็นตัวอย่างของภาษาที่เป็นสูตรสำเร็จ สุภาษิตหรือสำนวนสุภาษิตเป็นคำกล่าวแบบหนึ่งที่ถ่ายทอดกันมาโดยปากต่อปาก ความแตกต่างก็คือ สุภาษิตเป็นสำนวนที่แน่นอน ในขณะที่วลีสุภาพษิต (proverbial phrase) สามารถปรับเปลี่ยนเพื่อให้เหมาะกับไวยากรณ์ของบริบท
ปริชญ์ดิศรณ์ ชัยสุทธิวงศ์

ปริชญ์ดิศรณ์ ชัยสุทธิวงศ์ ชื่อเล่น นอร์ด (1 พฤษภาคม พ.ศ. 2550 –) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหน้า ซึ่งเป็นที่รู้จักจากโซเชียลมีเดียที่เป็นไวรัลในติ๊กต็อก รวมถึงเป็นศิลปินฝึกหัดโครงการวันเทรนนี
ประวัติ.
ปริชญ์ดิศรณ์ ชัยสุทธิวงศ์ เริ่มเล่นฮอกกี้น้ำแข็งตั้งแต่อายุประมาณ 9 ขวบ ปัจจุบันเขาเรียนที่โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง และได้เป็นศิลปินฝึกหัดโครงการวันเทรนนีร่วมกับสุธีมนต์ วรารัศมีนิธิกุล (ทีม) ซึ่งเป็นนักฮอกกี้น้ำแข็งเช่นกัน
ชีวิตส่วนตัว.
ปริชญ์ดิศรณ์เลี้ยงสุนัขพันธุ์ชิวาวา, โกลเดนรีทรีฟเวอร์ และชิสุ ส่วนงานอดิเรกของเขาคือเล่นไวโอลิน และเปียโน
แจ็ก ดูอัน

แจ็ก ดูอัน (เกิด 20 มกราคม ค.ศ. 2003) เป็นนักแข่งรถชาวออสเตรเลีย ดูอันเข้าร่วมการแข่งขันฟอร์มูลาวันกรังด์ปรีซ์ด้วยกันทั้งสิ้นเจ็ดรายการในฤดูกาล ถึง 
ดูอันเกิดและเติบโตที่เมืองโกลด์โคสต์ รัฐควีนส์แลนด์ โดยเขาเป็นบุตรของแชมป์โลกการแข่งขันจักรยานยนต์ทางเรียบห้าสมัย มิก ดูอัน เขาเริ่มต้นแข่งรถคาร์ตเมื่ออายุเก้าขวบ ด้วยรถคาร์ตที่มอบให้โดยมิชชาเอล ชูมัคเคอร์ โดยเขาเป็นแชมป์หลายรายการในระดับชาติ ดูอันเลื่อนขึ้นสู่การแข่งขันฟอร์มูลาระดับรองใน ค.ศ. 2018 และเข้าแข่งขันเป็นรายการแรก เขาได้อันดับรองชนะเลิศโดยตามหลัง โจอี อัลเดอส์ ในการแข่งขัน ดูอันแข่งขันต่อในรายการเอฟไอเอฟอร์มูลาทรี ฤดูกาล ซึ่งเขาได้อันดับรองชนะเลิศกับไทรเดนต์ใน โดยตามหลัง เดนนิส เฮาเกอร์ ดูอันเข้าแข่งขันเอฟไอเอฟอร์มูลาทู และชนะการแข่งขันหลายรายการในฤดูกาล และ กับเวอร์ชูโอซี โดยเขาได้อันดับที่สามเป็นอันดับที่ดีที่สุดในการชิงแชมป์ประเภทนักขับในฤดูกาลหลัง
ดูอันเป็นสมาชิกอาลปีนอะแคเดมีตั้งแต่ ค.ศ. 2022 หลังจากเคยเป็นสมาชิกเรดบูลจูเนียร์ทีมมาก่อน เขาเป็นนักขับสำรองให้แก่อาลปีนในฤดูกาล และ และได้ลงแข่งครั้งแรกในการแข่งขัน เพื่อแทนที่ แอ็สเตบาน ออกง ดูอันเลื่อนขั้นเป็นนักแข่งหลักสำหรับฤดูกาล โดยจับคู่กับ ปีแยร์ กัสลี ก่อนที่เขาจะถูกสลับตำแหน่งกับ ฟรังโก โกลาปินโต ไปเป็นนักขับสำรองแทนหลังแข่งขันไปได้หกรายการ
สนามกีฬานีอม

สนามกีฬานีอม  เป็นสนามกีฬาหลายประเภทที่วางแผนจะสร้างขึ้นในเดอะไลน์ นีอม ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบก่อนรองชนะเลิศ
รายละเอียด.
การก่อสร้าง.
การก่อสร้างสนามกีฬามีกำหนดจะเริ่มในปี ค.ศ. 2027 และแล้วเสร็จในปี ค.ศ. 2032
สนามกีฬานีอมมีแผนจะตั้งอยู่ที่ระดับความสูง เหนือพื้นดิน และจะถูกผสานเข้าเป็นส่วนหนึ่งของหลังคาของเดอะไลน์ สนามนี้ถูกออกแบบให้รวมเอาเทคโนโลยีใหม่ ๆ และจะเป็นจุดศูนย์กลางของย่านที่มุ่งเน้นด้านกีฬา
สนามกีฬาแห่งนี้จะตั้งอยู่ติดกับเขตสุขภาพและเขตสุขภาวะและมหาวิทยาลัย นอกจากนี้ยังมีระบบขนส่งไฟฟ้าทั้งหมดเพื่อให้บริการแก่สนามกีฬา
หลังปี ค.ศ. 2034.
ก่อนและหลังการแข่งขันฟุตบอลโลก สนามกีฬาแห่งนี้มีแผนจะใช้เป็นสนามเหย้าของสโมสรฟุตบอลอาชีพในเดอะไลน์
สนามกีฬาเจ้าชายมุฮัมมัด บิน ซัลมาน

สนามกีฬาเจ้าชายมุฮัมมัด บิน ซัลมาน (หรือที่เรียกกันว่า สนามกีฬากิดดียะฮ์) เป็นสนามกีฬาหลายประเภทที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,979 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบชิงอันดับสาม 
สนามกีฬาแห่งนี้ถูกตั้งชื่อตามเจ้าชายมุฮัมมัด บิน ซัลมาน มกุฎราชกุมารแห่งซาอุดีอาระเบีย
สนามกีฬากิดดียะฮ์คอสต์

สนามกีฬากิดดียะฮ์คอสต์  เป็นสนามฟุตบอลที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในเจดดาห์ ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,096 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย และรอบ 16 ทีมสุดท้าย
สนามกีฬานิวมุอัรรับ

สนามกีฬานิวมุอัรรับ  เป็นสนามกีฬาหลายประเภทที่วางแผนสร้างขึ้นภายในโครงการนิวมุอัรรับ ซึ่งเป็นโครงการพัฒนาอสังหาริมทรัพย์ในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่มและรอบ 32 ทีมสุดท้าย
เอเชียนคัพ 2027 รอบคัดเลือก – รอบที่ 3

รอบที่สาม ของ เอเชียนคัพ 2027 รอบคัดเลือก จะจัดขึ้นระหว่างวันที่ 25 มีนาคม 2025 ถึง 31 มีนาคม ค.ศ. 2026 
รูปแบบการแข่งขัน.
การแข่งขันรอบนี้มีทั้งหมด 24 ทีมเข้าร่วม ได้แก่ ทีมอันดับดีที่สุด 3 ทีมที่แพ้จากรอบแรก + 18 ทีมอันดับที่สามและสี่จากรอบสอง + 3 ทีมชนะจากรอบเพลย์ออฟ ซึ่งทั้งหมดจะแข่งขันกันเพื่อชิง 6 โควตาสุดท้ายเข้าสู่รอบสุดท้ายเอเชียนคัพ 2027 
24 ทีมที่ผ่านเข้ามาจะถูกแบ่งออกเป็น 6 กลุ่ม กลุ่มละ 4 ทีม โดยจะแข่งขันแบบพบกันหมดทั้งเหย้าและเยือน ทีมที่ชนะเลิศของแต่ละกลุ่มจะได้สิทธิ์เข้าสู่เอเชียนคัพ 2027 โดยจะเข้าร่วมกับ 18 ทีมที่ผ่านเข้ารอบโดยตรงจากรอบสอง
ทีมที่ผ่านเข้ารอบ.
ทีมอันดับดีที่สุดที่แพ้จากรอบแรก:
<templatestyles src="Div col/styles.css"/>* ภูฏาน
ทีมที่จบอันดับสามหรือสี่ในกลุ่มของตนในรอบสอง:
<templatestyles src="Div col/styles.css"/>* อัฟกานิสถาน
ทีมที่ชนะจาก รอบเพลย์ออฟ:
<templatestyles src="Div col/styles.css"/>* บรูไน
ทีมวางในการจับสลาก.
การจับสลากประกบคู่แข่งขันจัดขึ้นในวันที่ 9 ธันวาคม พ.ศ. 2567 ที่ เดอะ เอเอฟซี เฮาส์ ใน กัวลาลัมเปอร์, ประเทศมาเลเซีย, ณ เวลา 15:00 (UTC+8). แต่ละทีมจะจับสลากอยู่ในหกกลุ่มที่มีสี่ทีมในแต่ละกลุ่ม, กับการจัดทีมวางขึ้นอยู่กับเดือนพฤศจิกายน 2567 อันดับโลกฟีฟ่า.
ตารางการแข่งขัน.
โปรแกรมการแข่งขันของแต่ละแมตช์เดย์เป็นไปดังนี้.
กลุ่ม.
ผู้ชนะของแต่ละกลุ่มจะได้ผ่านเข้ารอบสำหรับ รอบสุดท้าย, เข้าร่วม 18 ทีมที่ผ่านเข้ารอบโดยตรง (นับรวมชาติเจ้าภาพ).
อันดับผู้ทำประตู.
มีการทำประตู 27 จากการแข่งขัน 12 เฉลี่ย ต่อนัด
การทำประตู 2 ครั้ง
หมายเหตุ.
<templatestyles src="Reflist/styles.css" />
ประเทศปากีสถานในเวิลด์เกมส์

ประเทศปากีสถาน เข้าร่วมการแข่งขันเวิลด์เกมส์ครั้งแรกในเวิลด์เกมส์ 1981
ในปี ค.ศ. 2001 โชคัต อาลี คว้าเหรียญทองแดงในประเภทสนุกเกอร์บุคคลชาย ในเวิลด์เกมส์ 2001 ในอากิตะ ประเทศญี่ปุ่น
สภาแห่งชาติพรรคคอมมิวนิสต์จีน

สภาแห่งชาติพรรคคอมมิวนิสต์จีน (แปลตรงตัว: การประชุมผู้แทนระดับชาติของพรรคคอมมิวนิสต์จีน) เป็นการประชุมพรรคที่จัดขึ้นทุกห้าปี สภาแห่งชาติเป็นองค์กรสูงสุดอย่างเป็นทางการภายในพรรคคอมมิวนิสต์จีน (พคจ.)
นับตั้งแต่ ค.ศ. 1987 การประชุมสภาแห่งชาติจัดขึ้นในเดือนตุลาคมหรือพฤศจิกายน สถานที่จัดซึ่งเริ่มตั้งแต่ ค.ศ. 1956 คือมหาศาลาประชาชนในปักกิ่ง การประชุมสภาแห่งชาติเป็นสถานที่สาธารณะสำหรับการเปลี่ยนแปลงผู้นำระดับสูงของพรรคคอมมิวนิสต์จีนและเป็นเหตุการณ์ที่เป็นทางการสำหรับการแก้ไขธรรมนูญของพรรค ในช่วงสองทศวรรษที่ผ่านมา การประชุมสภาแห่งชาติของพรรคคอมมิวนิสต์จีนมีบทบาทสำคัญอย่างน้อยก็ในเชิงสัญลักษณ์ของการเปลี่ยนแปลงผู้นำ และด้วยเหตุนี้จึงได้รับความสนใจจากสื่อนานาชาติ
ที่ประชุมสภาจะอนุมัติการเป็นสมาชิกของคณะกรรมาธิการกลาง องค์การที่ประกอบด้วยผู้มีอำนาจตัดสินใจสูงสุดในพรรค รัฐ และสังคมอย่างเป็นทางการ อย่างไรก็ตาม ในทางปฏิบัติ จะมีการเสนอชื่อผู้สมัครเข้าสู่คณะกรรมาธิการกลางในจำนวนมากกว่าจำนวนที่นั่งว่างเพียงเล็กน้อยเท่านั้น ซึ่งจำกัดบทบาทของสภาในกระบวนการคัดเลือกให้เหลือเพียงการคัดผู้สมัครที่ไม่เป็นที่นิยมออกไปเท่านั้น ในแต่ละรอบห้าปีของสภาประชาชนแห่งชาติ จะมีการประชุมเต็มคณะของคณะกรรมาธิการกลางหลายครั้ง ซึ่งตั้งแต่กลางคริสต์ทศวรรษ 1990 เป็นต้นมา ได้จัดขึ้นอย่างสม่ำเสมอโดยประมาณปีละครั้ง
ประเทศฟิลิปปินส์ในเวิลด์เกมส์

ประเทศฟิลิปปินส์ ได้เข้าร่วมการแข่งขันเวิลด์เกมส์นับตั้งแต่ก่อตั้งขึ้นในปี ค.ศ. 1981 โดยสามารถคว้าเหรียญรางวัลอย่างน้อยหนึ่งเหรียญในทุกสมัยของการแข่งขัน ยกเว้นในปี ค.ศ. 1981 และ 2005 เหรียญทองแรกของประเทศได้มาจากนักกีฬาบิลเลียดชื่อ คาร์โล เบียโด ซึ่งคว้าแชมป์ในประเภทพูล 9 ลูก บุคคลชาย จากการแข่งขันเวิลด์เกมส์ 2017 ส่วนเหรียญทองแรกจากนักกีฬาหญิงได้มาจาก จุนนะ สึกิอิ ในการแข่งขันคูมิเตะ รุ่น 50 กิโลกรัม ในเวิลด์เกมส์ 2022
ตารางเหรียญรางวัล.
"การจัดอันดับอ้างอิงจากจำนวนเหรียญทองที่ได้รับ"
ประเทศกาตาร์ในเวิลด์เกมส์

ประเทศกาตาร์ เข้าร่วมการแข่งขันเวิลด์เกมส์ครั้งในเวิลด์เกมส์ 1981
ประวัติ.
ในปี ค.ศ. 2005 กาตาร์ได้รับเหรียญแรกในการแข่งขันเวิลด์เกมส์ ที่เมืองดุยส์บวร์ก ประเทศเยอรมนี และเหรียญรางวัลทั้งสองเหรียญนั้นได้รับจากกีฬาเพาะกาย ในปี ค.ศ. 2009 คามัล อับดุลซาลาม อับดุลเราะห์มาน ได้รับเหรียญในการแข่งขันกีฬาเพาะกายในเวิลด์เกมส์ 2009 แต่ถูกริบเหรียญในปี ค.ศ. 2011 หลังจากตรวจพบสารกระตุ้นที่ห้ามใช้ในร่างกาย แปดปีต่อมาในเวิลด์เกมส์ 2017 ที่จัดขึ้นที่เมืองวรอคลอว์ ประเทศโปแลนด์ กาตาร์ได้รับเหรียญทองแดงในกีฬาฟุตบอลชายหาดชาย ในเวิลด์เกมส์ 2022 กาตาร์ได้รับเหรียญเงินในการแข่งขันแฮนด์บอลชายหาดชาย
ประเทศกรีซในเวิลด์เกมส์

ประเทศกรีซ ซึ่งเป็นประเทศต้นกำเนิดของการแข่งขันกีฬาโอลิมปิกได้เข้าร่วมการแข่งขันเวิลด์เกมส์ ตั้งแต่ปี ค.ศ. 1997 ในหลากหลายประเภทกีฬา และจนถึงปี ค.ศ. 2022 กรีซได้รับเหรียญรวมทั้งสิ้น 23 เหรียญ (เหรียญทอง 5 เหรียญ, เหรียญเงิน 11 เหรียญ, เหรียญทองแดง 7 เหรียญ) และอยู่ในอันดับที่ 42 ในสรุปเหรียญรางวัลเวิลด์เกมส์ตลอดกาล
ประเทศอิตาลีในเวิลด์เกมส์

ประเทศอิตาลี ได้ส่งคณะนักกีฬาเข้าร่วมการแข่งขัน เวิลด์เกมส์ ตั้งแต่การแข่งขันครั้งแรกในปี ค.ศ. 1981
ตารางเหรียญ.
อิตาลีได้รับเหรียญรางวัลจากการแข่งขันในหลายครั้ง รวมทั้งได้เป็นจ้าวเหรียญทองอีก 4 ครั้ง และอยู๋ในอันดับต้น ๆ ในตารางเหรียญตลอดกาลของการแข่งขันเวิลด์เกมส์
ประเทศรัสเซียในเวิลด์เกมส์

ประเทศรัสเซีย เริ่มเข้าร่วมการแข่งขัน เวิลด์เกมส์ ครั้งแรกในปี ค.ศ. 1993 หลังจากการยุบสหภาพโซเวียตในปี ค.ศ. 1991 ก่อนหน้านี้ นักกีฬาชาวรัสเซียได้เข้าร่วมการแข่งขันในนามของสหภาพโซเวียตในเวิลด์เกมส์ 1989
แซนเบอร์นาร์ดีโน

แซนเบอร์นาร์ดีโน ("SAN-'-BUR-'-DEE") เป็นนครและที่ตั้งเทศมณฑลของเทศมณฑลแซนเบอร์นาร์ดีโน รัฐแคลิฟอร์เนีย สหรัฐอเมริกา เมืองนี้ตั้งอยู่ในภูมิภาคอินแลนด์เอ็มไพร์ เซาเทิร์นแคลิฟอร์เนีย มีประชากร 222,101 คน จากการสำรวจสำมะโนประชากรปี 2020 ทำให้เป็น เมืองที่ใหญ่เป็นอันดับ 18 ในแคลิฟอร์เนีย แซนเบอร์นาร์ดีโนเป็นศูนย์กลางทางเศรษฐกิจ วัฒนธรรม และการเมืองของหุบเขาแซนเบอร์นาร์ดีโน และอินแลนด์เอ็มไพร์ รัฐบาลของประเทศเอลซัลวาดอร์ กัวเตมาลา และเม็กซิโก ได้จัดตั้งสถานกงสุลเฉพาะในเขตมหานครที่ตั้งอยู่บริเวณใจกลางเมือง